Document ID: 31984R3611

*****
ΚΑΝΟΝΙΣΜΟΣ (ΕΟΚ) αριθ. 3611/84 ΤΗΣ ΕΠΙΤΡΟΠΗΣ
της 20ής Δεκεμβρίου 1984
για τον καθορισμό συντελεστών προσαρμογής για τα κατεψυγμένα καλαμάρια
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3796/81 του Συμβουλίου της 29ης Δεκεμβρίου 1981 περί κοινής οργανώσεως αγοράς στον τομέα των προϊόντων αλιείας (1), και ιδίως το άρθρο 16 παράγραφος 3 και το άρθρο 21 παράγραφος 6, Εκτιμώντας:
ότι καθορίζεται ετήσια η τιμή προσανατολισμού για τα κατεψυγμένα καλαμάρια, που αναφέρεται στο παράρτημα ΙΙ (Β 3, 4 και 5) του εν λόγω κανονισμού·
ότι οι τιμές στην αγορά ποικίλλουν σημαντικά, ανάλογα με το είδος και την παρουσίαση των προϊόντων· ότι πρέπει, επομένως, για να προσδιοριστεί το επίπεδο που θα επιτρέπει τη θέση σε εφαρμογή των μέτρων παρέμβασης που αναφέρονται στο άρθρο 16 παράγραφος 1 του εν λόγω κανονισμού, να οριστούν συντελεστές προσαρμογής σε σχέση με την τιμή προσανατολισμού για τα διάφορα είδη και τύπους παρουσίασης των καλαμαριών·
ότι οι ίδιοι αυτοί συντελεστές θα πρέπει να εφαρμόζονται, επίσης, στο σύστημα τιμών αναγωγής που αναφέρονται στο άρθρο 21 του κανονισμού (ΕΟΚ) αριθ. 3796/81·
ότι η Επιτροπή Διαχείρισης Προϊόντων Αλιείας δεν εξέφρασε γνώμη στην προθεσμία που τέθηκε από τον πρόεδρό της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Οι συντελεστές προσαρμογής οι οποίοι χρησιμεύουν για τον προσδιορισμό του επιπέδου που θέτει σε εφαρμογή τα μέτρα παρέμβασης που αναφέρονται στο άρθρο 16 παράγραφος 1 του κανονισμού (ΕΟΚ) αριθ. 3796/81, για τα διάφορα είδη και τύπους παρουσίασης των καλαμαριών, ορίζονται στο παράρτημα.
2. Οι συντελεστές εφαρμόζονται, επίσης, για τον καθορισμό των τιμών αναγωγής που αναφέρονται στο άρθρο 21 του κανονισμού (ΕΟΚ) αριθ. 3796/81.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1985.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Δεκεμβρίου 1984.

Labels: 3
2
17
6